ŞTIRI 


* 14 mai - „Ziua naţiona- 
lă de cinstire a martiri- 
lor din temniţele comu- 
niste” este instituită în a- 
mintirea nopţii de 14 spre 15 
mai 1948, când au fost ares- 
taţi numeroşi tineri, intelec- 
tuali, români care s-au opus 
regimului comunist. Opera- 
țiunea de arestare din acea 
noapte a vizat mii de tineri, 
dar şi cultele religioase şi 
partidele politice. Au fost 
arestaţi, după anchete groaz- 
nice, primind ani grei de 
închisoare. Mulţi dintre cei 
arestaţi nu s-au mai întors 
niciodată la familiile lor. 
Printre cele mai cunoscute 
închisori comuniste în care 
şi-au executat condamnările 
sau în care şi-au pierdut 
viaţa numeroşi deţinuţi poli- 
tici se numără cele de la Pi- 
teşti, Gherla, Aiud, Târgu 
Ocna, Sighet, Râmnicu Să- 
rat, Arad, Jilava sau Văcă- 
reşti. 


e Cea mai mare comuni- 
tate de români din afara 
României se află în Ita- 
lia. Prima parohie româ- 
nească a apărut în peninsulă 
în 1940, dar abia 2008 ro- 
mânii ortodocşi din Italia au 





avut propriul episcop, în 
persoana PS Siluan. La mo- 
mentul actual, funcţionează 
acolo 292 de parohii, 5 mă- 
năstiri, 2 schituri, 1 aşeză- 
mânt monahal şi 132 de filii 
ale românilor ortodocşi — 
comunităţi înfiinţate cu mul- 
tă trudă, mai ales în ce pri- 
veşte locul de rugăciune, 
foarte multe dintre ele găz- 
duite în lăcaşe de cult catoli- 
ce. În această perioadă 
17.000 de familii de români 
au fost binecuvântate prin 
Taina  Cununiei şi peste 
100.000 de copii au fost în- 
creştinaţi. 


* Muntele Athos este din 
nou deschis pelerinilor, 
începând cu data de 11 mai 
2021. Accesul a fost res- 
tricționat din cauza pande- 
miei de coronavirus. Sf. Chi- 
notită s-a întâlnit în 10 mai 
2021 şi a decis ca intrarea 
pelerinilor în Sfântul Munte 
să fie permisă numai după 
emiterea diamonitirioanelor 
(permisul special de intra- 
re), pentru un număr limitat 
de pelerini și doar la aşeza- 
rea monahală la care este 
invitat pelerinul. Basilica.ro 








ANUNTURI 





Să dăm slavă lui Dumnezeu că a mai venit în lu- 
me un prunc, prilej de a ne mai lăsa vreme de 
pocăință: Pavel, al patrulea copilaş al familiei 
Săplăcan. De asemenea, sâmbăta aceasta a fost 
încreştinat al doilea nepot al surorii losana: Ște- 
fan-loan. 


Paul, copilul mult încercat de boli al familiei lui 
Cosmin din Vladimirescu, a început să simtă 
efectele tratamentului premergător operaţiei 
pentru care s-au strâns bani. Starea lui e ceva 
mai bună. Băiatul va fi operat în Israel dacă se va 
strânge suma necesară. Deocamdată s-au strâns 
22.000 euro, jumătate de banii de care e nevoie. 











Aşteptăm întrebările, sugestiile şi eventualele colaborări 
pe adresa revista.maximina(Ogmail.com sau la tel. 


0734.194.372. DI | 
Mulţumim tuturor pentru rugăciuni şi ajutor financiar. 








Numărul 17 (XXXVI) 


Femeile, precum florile, 
să se lasă rupte şi să moară 
ca să. facă o bucurie 


Cuvânt al Păr. Constantin Sârbu 


Societatea noastră civilizată a adus drepturile 
femeii, dar Domnul lisus a adus respectul ei. 


H ristos a vindecat femei: pe 
soacra lui Petru, pe femeia 
gârbovă, pe cea cu scurgere de sân- 
ge. A lăudat pe văduva care dăduse 
doi bănuţi la Templu. A ascultat ru- 
găciunea cananeencei pentru fiica 
ei. A vorbit la fântâna lui Iacov cu 
femeia samarineancă, ce a devenit 
mai apoi muceniţă. 


Pe drumul Golgotei, Hristos mer- 
gea zdrobit sub povara crucii. Mai- 
ca Sa şi Maria Magdalena Il urmau 
îndeaproape. Veronica I-a întins 
năframa ca să-Şi şteargă fruntea. 
Nicio femeie nu L-a trădat pe 
Domnul lisus. Iuda L-a vândut. 
Petru s-a lepădat de El în noaptea 
când a fost prins. Toma s-a îndoit 
de Înviere. Femeile nu s-au îndoit, 


mărturisitorul 


n-au fugit, nu L-au părăsit pe dru- 
mul Golgotei. Ele I-au uns trupul. 
Ele L-au plâns și L-au aşezat în 
Mormânt. Lor Li s-a arătat întâi şi 
ele au vestit primele scularea Lui 
din morți. 


Femeile au profunzimi sufleteşti 
mai mari decât bărbaţii. Au o ini- 
mă caldă şi intuiesc totul din 
iubire. Au puterea de a se dărui, a- 
ducând lumină și bucurie. Sunt fi- 
ințe plăpânde, dar cu suflet mare, 
plin de delicateţe şi gingăşie. 


Femeile sunt asemeni i florilor. 
Floarea bucură pe toţi. Înflo- 
reşte ca să aducă bucurie. O- 
feră frumuseţea petalelor ei 
minunat colorate şi parfumul 

ei. Se lasă ruptă şi moare ca 
să-ți facă o bucurie, ca să-ți 
înfrumuseţeze viaţa și casa. 
Căci totul în lume răsare din 
durere. 


Prin toată viaţa Sa pe pământ, 
Hristos ne-a învăţat ce în- 
seamnă să slujeşti cu adevărat 
pe om: să-l ajuţi, să-i faci bine din 
milă și dragoste, fără să tragi nădej- 
de să primeşti ceva în schimb. lisus 
a vindecat, a înviat morţi, a scăpat 
suflete de urgia demonilor, și asta 
fugind de slava lumii. Îndurerat, a 
intervenit simplu, firesc, fără 
să facă observaţii, fără să ţină 
lecţii. A dat doar câte un îndemn 
scurt, o povaţă, arătând că pe lângă 
vindecarea rănilor trupeşti, voia să 





Sf. Împărăteasă Elena (2: mai 327) 


rea de apostolat. 


Tatăl Sfântului Constantin s-a căsătorit cu Elena, fiica unui hangiu, pentru bunătatea 
şi frumuseţea sufletului ei. Au stat împreună 23 de ani, până ce Constanțiu a fost silit 
să se despartă de ea, din motive politice. În tot acest timp, ea l-a urmat pretutindeni 
unde îl duceau îndatoririle millitare. Şi-a pus amprenta asupra unicului său fiu, Con- 
stantin, printr-o educaţie aleasă şi duhovnicească (datorită ei a dat împăratul edictul 
de toleranţă de la Milano), iar asupra celor din locurile unde a stat, din Asia şi până în 
Anglia, prin neîncetatele sale milostenii. Toată Europa a iubit-o pentru facerile sale de 
bine, iar dovada cea mai bună este că până azi, milioane de femei din toată lumea îi 
poartă numele. La 78 de ani, când bunicile își văd de nepoţii lor, Sf. Elena pornea în 
cea mai minunată lucrare a vieţii sale: aflarea Sfintei Cruci. Ce inimă și ce credinţă tre- 
buie să ai, ca să laşi toate, mai ales slăbiciunile femeieşti şi neputinţele vârstei, şi să 
porneşti într-o călătorie primejdioasă pe mare, spre necunoscutul ȘI greul acestei misi- 
uni! În Țara Sfântă a stat doar în rugăciune și nenumărate „milostenii, până i-a desco- 
perit Dumnezeu locul Sfântului Mormânt Și Sfânta Cruce. În doi ani a zidit acolo zeci 
de biserici. Apoi s-a întors lângă fiul său, care a sprijinit-o necondiţionat în toată lucra- 


facă să pătrundă lumina în suflete. 


Să facem şi noi pentru semenii 
noştri ceea ce a făcut Dumnezeu 
pentru noi. Să fim receptivi la 
suferinţele celorlalţi. Unii sunt 
străini față de tot ce-i înconjoară. 
Nu văd şi nu-i preocupă decât per- 
soana lor. Aceasta e sălbăticie. Alţii 
îi chinuie pe cei din preajma lor, dar 
se chinuie şi pe ei înşişi, fără să-şi 
dea seama. Noi însă să nu facem aş- 
a. Când aflăm un bolnav, un sufe- 
rind, un muribund, să alergăm cu o 
vorbă bună, cu o mângâiere, cu o 
faptă creştinească, fără să aşteptăm 
vreo răsplată în schimb. 


Să nu fim indiferenți, căci indife- 
renţa ucide! 


Dumnezeul iubirii nu poate îndem- 
na decât la iubire. Domnul lisus ne 
învaţă să urâm păcatul, dar nu pe 
păcătos. Şi ne învaţă să fim iertători, 
să acoperim totul cu dragoste, căci 
iubirea e însoţită de iertare şi îngă- 
duinţă. 


În toată viaţa Sa pe pământ, Hris- 
tos a lucrat cu sensibilitate, cu 
gingăşie şi fineţe sufletească. A 
cunoscut şi a înţeles suferinţele tu- 
turor. N-a trecut cu vederea pe ni- 
meni. A vindecat pe bolnavi, a alinat 
pe cei deznădăjduiţi, a întins mână 
de ajutor celor în primejdii, a strâns 
la piept cu duioşie pe copii. A plâns 
la vestea morţii lui Lazăr, a plâns 
pentru soarta Ierusalimului și plân- 
ge şi azi pentru orice durere şi sufe- 





rinţă. Plânge și pentru suferinţa ta, 
pe care o cunoaşte. 


lisus a văzut în fiecare om fărâma 
de dumnezeire din el, după chipul şi 
asemănarea Sa. De am avea şi noi 
un strop din iubirea lui Hris- 
tos! 


A iubi cu iubirea Lui înseamnă 
a acoperi căderea fratelui tău, a su- 
feri împreună cu el, a câştiga inima 
lui prin dragoste şi îngăduinţă. In- 
seamnă a dărui ceva din sufletul 
tău aproapelui. 


Să iubim deci şi noi, să iertăm şi 
noi, să fim blânzi, să fim buni, să 
fim sfinţi chiar! Să fim oameni ade- 
văraţi, prin Adevărul — Hristos Care 
ne-a iubit până la capăt. 








fânta Muza, fiind încă 

pruncă, într-o noapte 
oarecare, i s-a arătat în vis 
Preasfânta Născătoare de 
Dumnezeu şi pururea Fe- 
cloara Maria, căreia îi ur- 
mau nişte fecioare de o 
vârstă cu Muza. Şi a între- 
bat-o Preacurata pe Muza: 


- Voieşthi să viețuieşti cu a- 
ceste fecioare şi să-mi ur- 
mezi mie? 

- Voiesc, Doamnă! 


Şi i-a poruncit ei Stăpâna, 
ca să nu mai facă de acum 
nimic copilăresc sau ceva 
necuviincios, să se înfrâ- 
neze de la râs şi de la ju- 
cării, ştiind că la treizeci de 
zile, va veni şi va şedea îm- 
preună cu fecioarele acelea. 
Deci, prunca Muza, deştep- 
tându-se, şi-a schimbat o- 


ea le-a răspuns că a văzut-o 
pe Maica Domnului şi că a 
luat poruncă de la ea, de 
ziua în care o să se ducă şi 
să se sălăşluiască cu fecioa- 
rele cele ce îi urmau ei. 
Deci, sosind ziua a douăzeci 
şi cincea, Muza a fost cu- 
prinsă de friguri; iar la trei- 
zeci de zile s-a apropiat cea- 
sul să meargă la cea care i 
s-a arătat în vedenie. Apoi, 
iarăşi a văzut-o pe Preacu- 
rata Fecioară, venind la ea 
cu fecioarele acelea. Atunci 
ea a început a zice cu glas 
lin către Maica Domnului, 
care o chema: 


- Iată, vin Doamnă, iată, 
vin! 


Şi cu acest cuvânt şi-a dat 
sufletul în mâinile Preasfin- 
tei Născătoare de Dumne- 


După ce au fost făcute toate 
animalele și după ce au primit 
nume de la cel dintâi zidit, Stă- 
pânul cel iubitor de oameni 
caută să-i facă ajutor aseme- 
nea lui. La Facere se spune 
„Nu s-a găsit ajutor asemenea 
lui”. De aceea Dumnezeu îi 
face ajutor din însăşi substan- 
ţa lui Adam. „Atunci a adus 
Domnul Dumnezeu asupra lui 
Adam somn greu; şi, dacă a 
adormit, a luat una din coas- 
tele lui şi a plinit locul ei cu 
carne. lar coasta luată din 
Adam a făcut-o Domnul Dum- 
nezeu femeie şi a adus-o la 
Adam.” Ceea ce a adus asupra 
lui Adam n-a fost nici numai 
somn adânc, nici somn obiş- 
nuit. Dar pentru că înțeleptul 
Creator avea să-i scoată una 
din coastele lui Adam, de ace- 
ea, ca să-l facă pe Adam să 
nu simtă durere, ca nu 
cumva, aducându-și amin- 
te de fiinţa aceea care i-a 
produs durere, să se uite 
cu duşmănie la cea plăs- 
muită din coasta lui și s-o 
urască, Dumnezeu a adus 
asupra sa un somn adânc, ca o 
amorţire, ca să nu simtă deloc 
ce se întâmplă cu el. lar ca 
Adam să nu simtă mai târziu 
lipsa coastei şi să-l întristeze 
această lipsă, Dumnezeu a 
rânduit bine, plinind locul ei 
cu carne. 


Dumnezeu a luat o parte dintr- 
un întreg ce era plăsmuit; am 


putea spune că i-a dăruit 
ceea ce îi lipsea. N-a făcut o 
altă plăsmuire, ci a luat o mică 
parte din plăsmuirea gata fă- 
cută şi cu ea a făcut o ființă 
desăvârşită, întreagă, comple- 
tă, în stare şi să stea de vorbă 
cu Adam, şi să aibă multă 
mângâiere cu el, datorită com- 
uniunii de fiinţă. Pentru aceas- 
tă mângâiere a fost creată fe- 
meia. Căci omul avea nevo- 
ie de cineva cu care să vor- 
bească, de cineva de ace- 
eaşi fiinţă cu el, care să-i 
poată aduce multă mângâ- 
iere. 


„Adam şi femeia lui erau 
amândoi goi şi nu se ruşinau.” 
Gândeşte-te la covârșşitoa- 
rea lor fericire! Erau mai 
presus de toate cele trupești. 
Ca şi cum ar fi fost în cer, aşa 
trăiau pe pământ. Sfânta 
Scriptură ne spune aceasta ca 
să cunoaştem traiul lor fără de 
durere şi starea lor îngerească. 
Nu se ruşinau că erau goi, pen- 
tru că nici nu ştiau că erau goi, 
căci îi acoperea slava cea ne- 
spusă, care-i împodobea mai 
bine decât orice haină. 


0-e. 


EVA, mângâierea dată 
de Dumnezeu omului 


Cuvânt al Sf. loan Gură de Aur 





Mironosiţele 


Azi, în lumea răsfăţată, 
Duhuri rele stăpânesc, 
Depărtându-se prin 
asta 

Darul cel dumnezeiesc! 


Câteva mironosiţe, 

Ca la patimi oarecând, 
Se grăbesc pe drumu 
Crucii, 


Pentru adevărul sfânt! 


Doamne, ţine-le cura- 
jul, 

Dă-le chipul Tău cel 
sfânt, 

Cum l-ai dat și Veroni- 
căi 

Când mergeai către 
mormânt! 


Sf. loan Iacov Hozevi- 
tul 





biceiul din ceasul acela şi zeu. 
şi-a lepădat toată mintea 


copilărească. Părinţii ei mi- Să avem rugăciunile ei! 


nunându-se şi întrebând-o 
pe ea despre acea vedenie, 


Sf. Muza (5 mai 


COPILA CHEMATĂ DE 
MAICA DOMNULUI 














Am cunoscut că cerul e gol. lisus îşi 
duce 

Spre Golgota jertfirii mereu aceeaşi 
Cruce. 

In calea Crucii iese, să-i îndulceas- 
că-amarul, 

Fecioara Veronica, ţinând în mâini 
ştergarul. 

Iar Maria Prea Curată, în Sfânta Ei 
durere 

Işi sfâşie genunchii în lungă-nge- 
nunchere. 

Cu teamă să n-o prindă pe calea 
Sfântă zbirul, 

Aleargă Magdalena, ducând şi as- 
tăzi mirul. 

Și iarăşi se aude, în marginea ghee- 
nei 

Căzând cu ploi de lacrimi, suspinul 
Magdalenei. 


Sfintele Fecioare 


Monahia Teodosia (Zorica Laţcu) 





Și iarăşi cu batjocuri, e defăimat în 
lume, 

De gură hulitoare, prea sfântul dul- 
ce nume, 

Și Sfintele Fecioare azi sânge varsă 
1ară 

Să spele-n munci cumplite a cuielor 
ocară. 


Când se gătesc în grabă privelişti 
nemiloase 

Voi cum să staţi departe, fecioare 
luminoase? 

Când iarăşi se găteşte paharul cu o- 
travă, 

Ma: poate sta viteaza Varvara sus 
în slavă? 

Când roata se-nvârteşte stropind 
cu sânge tina, 

Cum va putea în Ceruri să stea Eca- 


terina? 

Când şi astăzi râd păgânii de nunta 
cea cerească, 

Putea-va Dorothea să nu mărturi- 
sească? 

Când plâng copii de foame şi n-au 
cui să cerşească, 

Putea-va Filoteea să nu îi miluias- 
că? 

Când sfintele icoane sunt prigonite, 
oare 

Teodora n-o fi din nou biruitoare? 
Eu am văzut că cerul e gol... Şi când 
odată 

Işi va-nceta şi Mielul jertfirea ne- 
curmată, 

Atunci abia, senine, vă veţi sui feci- 
oare 

Să-mpărățiți cu Mielul în slăvi 
strălucitoare. 


pilda de vieţuire a Maicii Domnului, 
privesc cu multă responsabilitate, 
recunosc, şi cu puţină teamă, dar cu 
multă nădejde că Dumnezeu îmi va 
ajuta să împlinesc cum se cuvine în- 
datoririle ce-mi revin ca femeie. Ră- 
mâne ca o taină pentru mine, 
dar care, la un moment dat, am nă- 
dejdea că va fi înţeleasă deplin 
— de ce Dumnezeu m-a lăsat aşa, de 
ce Dumnezeu m-a făcut femeie. Ni- 
coleta 


> 


De ce m-a făcut Dumnezeu femeie? 
Mă întreb și eu uneori. Şi nu o spun 
ca să mă plâng, dar cred că o femeie 
are putere mai mare decât un bărbat 
în a clădi sau dărâmă suflete, carac- 
tere.., familii/familie... O femeie tre- 
buie să fie mereu în umbră, dar gata 
să ridice şi să întărească sufletele de 
lângă ea oricând... Şi când zic în um- 
bră nu mă refer la smerenia prost 
înţeleasă de mulţi dintre creştini... 
Să fii femeie smerită nu înseam- 
nă să îţi tai voia total, ci înseamnă 
să-ţi faci voia ta după nevoia 
celor din jur şi să o faci cu dra- 
goste. Mi se pare minunat (şi 
greu) că o femeie are în mâinile 
ei pictarea sufletelor ce o în- 
conjoară şi nu mă refer doar la 
copiii ei... Nu toate au copii, dar au 
soţi pe care trebuie să-i îmbrace cu 
dragoste... Cred că pot să-l mulţu- 
mesc lui Dumnezeu pentru că m-a 
făcut femeie în câteva cuvinte simple 
care cuprind totul.... li mulţumesc 
că sunt femeie pentru că atunci când 
soțul meu vine acasă după zile multe 
se pune lângă mine și simt că se în- 
carcă cu energie și putere... Și pen- 


tru că, atunci când copiii au dureri 
de tot felul, pot să le ducă ştiind că 
sunt acolo... Pentru puterea asta [i 
mulțumesc lui Dumnezeu... Cum zi- 
ce Gruia: mamele au puteri magice... 
Și când ştii că eşti magic pentru ci- 
neva nu trebuie decât să mulţumeşti 
lui Dumnezeu pentru bucuria asta! 
Carla 


Eu îi mulţumesc lui Dumnezeu, Ta- 
tăl Nostru ceresc, Părintele Lumini- 
lor, pentru că sunt fiică a Marelui 
Stăpân, prinţesă a cerului. Mulţu- 
mesc din toată inima mea pentru că 
mi-a dăruit minunate daruri prin 
faptul că sunt femeie. Mulţumesc 
pentru sensibilitate; fineţea su- 
fletului; dibăcie in rânduirea lu- 
crului din casă, aşa încât să fie un 
cămin; empatie; iubire practică 
şi promptă pentru cei din familie, 
cei cu care lucrez şi întreaga preaj- 
mă; delicateţe; iubirea de fru- 
mos, inclusiv prin alcătuiri literare 
și grădiniţa cu flori. De fapt, mulţu- 
mesc lui Dumnezeu pentru că m-a 
sădit ca o floare în lumea sa, pentru 
a răspândi mireasma cunoștinței Sa- 
le, prin înţeleaptă chivernisire a tot 
darului investit în mine, iar seminţe- 
le aducătoare de tot binele să se răs- 
pândească spre slava Împărăției Sa- 
le. Și încă un gând - crucea pe care 
mi-a pregătit să o duc in această via- 
ţă este una conform demnităţii de 
fiică a cerului, iar purtarea ei îmi 
creşte tot mai mult aripile cu care 
voi pleca în Împărăţia Sa. 

Slavă lui Dumnezeu pentru toţi şi 
toate! Corina 





Îi mulţumesc lui Dumnezeu pentru 
că m-am născut femeie, adică am ve- 
nit pe lume având în dotare tot ceea 
ce bărbaţilor le lipseşte într-o oare- 
care (de multe ori mare) măsură, și 
anume: 


Gingăşie molipsitoare şi 
îmbrăţișări  de-inimi-topitoa- 
re, 

ochi subtil pentru frumos şi 
nebănuite intuiţii de folos, 
elanuri îmbărbătoare şi 
tandreţe de-grijă-purtătoare, 
inimă naiv-miloasă şi firescul 
de a face casa „acasă”. 


Sunt multe daruri pe care le-am pri- 
mit, însă cred că cel mai mare dar 
al femeii este acela de a găsi 
prilej de bucurie în toate mo- 
mentele vieţii... şi ale zilei. Da, 
tresaltă inima în tine când simţi cum 
se mișcă pruncuţul în pântece, dar te 
minunezi şi când îţi taie calea un flu- 
ture rătăcit prin cartier. Te bucuri 
când soţul tău are o reușită la mun- 
că, însă te bucuri şi când intri în casă 
şi vezi că florile de pe masă se asor- 
tează cu nuanţa perdelelor... Poate 
părea ridicol, însă iată, ceea ce poate 
nu înțeleg neapărat bărbaţii este că 
micile bucurii ale femeii sunt toate 
mari! Slavă lui Dumnezeu pentru 
darurile Sale cu fiecare dintre noi! 
Dana 





„Marie”, 

Glasul, Glasul 

acela nu 

se putea uita, El născuse 
cu un singur cuvânt în 
fiinţa 

ei, eternitatea. 


Daniel Turcea 








Feminitate versus feminism 


DECĂDEREA FEMEII 


din rolul de stăpână a casei 
în cel de roabă a stupului 


Fragment dintr-o conferinţă din 1941 


a lui Mircea Vulcănescu 


p Irebuie şcoala să pregătească fe- 
tele pentru viaţa de familie ori 
pentru viaţa profesională? 


Nietzsche, care nu era un prieten al 
femeii, a numit feminismul aces- 
ta masculinizator, cel mai mare 
efort de urâţire a femeii de-a 
lungul timpurilor. Totuşi în isto- 
ria modernă au intervenit fapte ca- 
re impun oarecum femeii o aseme- 
nea profesionalizare. Cel dintâi este 
numărul femeilor, care în mediile 
orăşeneşti depăşeşte pe cel al băr- 
baţilor. E o constatare de ordin de- 
mografic. Reacţia? Femeia caută, 
de nevoie, lăturalnic, ce nu află în 
cămin. 


Educaţia sovietică şi educaţia ame- 
ricană tind către acest tip de forma- 
ție feminină. Tind spre el, pentru că 
felul de viaţă socială respectivă face 
femeia să trăiască singură, separată 
de bărbat, şi ca întâlnirea ei cu băr- 
batul să fie întâmplătoare. E aci o 
servitute pe care o impune femeii 
condiţia specială a vieţii de fabrică 
și de cetate comercială. 





Cu toate că acest tip de viaţă femi- 
nină este înfățișat ca o dezrobire a 
femeii de sclavia căminului şi o e- 
galizare a ei cu soarta bărbatului, în 
fond, nu e vorba decât de supune- 
rea ei la acelaşi gen de robie ca 
şi bărbatul, de decăderea ei din 
rolul de stăpână a casei în rolul de 
roabă a stupului, a uzinei. 


În acest tip de societate, femeia nu 
poate vedea de copii, silită fiind să 
stea toată ziua-n uzină. Copiii sunt 
trecuţi la leagăn. Masa se ia în can- 
tine. Convieţuirea se reduce la 
ceasurile de odihnă şi la petre- 
cerea sărbătorilor. Uzura mun- 
cii împiedică femeia să se consacre 
menajului său. Este însă inutil să 
protestăm. Profesionalizarea feme- 
ii, chiar dacă am socoti-o neprielni- 
că dezvoltării femeii, este un lucru 
câştigat, asupra căruia nu se va re- 
veni curând. 


Femeia să nu-şi piardă 
feminitatea 


Ținta educaţiei femeii intelectuale 
tinde către abilitarea ei într-unul 
din următoarele rosturi: 


I. Definite în raport cu alții: în că- 
min - soţie, mamă; sau, în afară: 
inspiratoare, sau sare a pământului 
— punând în valoare creaţiile alto- 
ra; ori într-o activitate profesională 
definită: funcţionară, profesoară, 
doctoriţă (arhitectă), devotată misi- 
unilor de ajutorare socială. 


II. Creatoare, definită în raport cu 
sine: femeie de ştiinţă, artistă, scrii- 
toare. 


Dacă deci este greu de prevăzut că 
se va putea reveni în totul la tipul 
de viaţă oriental, al femeii stăpână 
a casei, al femeii gospodine, soţie şi 
mamă de familie, e deci de pretins 
ca femeia să nu-şi piardă feminita- 








tea. 


Problema aceasta — dacă educaţia 
fetelor trebuie să tindă spre profe- 
sie ori spre cămin — mi se pare de- 
păşită. Mi se pare depăşită în sen- 
sul că, oricare i-ar fi soluţia, ea nu 
alterează răspunsul pe care trebuie 
să-l dăm cu privire la idealul educa- 
ției feminine. Pentru că totuşi pro- 
blema se pune, să aruncăm o privi- 
re asupra ei. În toate cazurile, 
femeia trebuie formată pentru 
a trăi pentru altul. În idealul e- 
ducativ al omului de misiune şi 
bărbatul e sortit să trăiască pentru 
alții. 


Există totuşi o deosebire mare între 
bărbat şi femeie, sub raportul aces- 
tei trăiri pentru altul. Normal, băr- 
batul munceşte pentru altul pe un 
plan impersonal. Activitatea lui e 
orientată spre idei, spre abstracții, 
care intenţionează pe alţii. Femeia 
e orientată spre alţii concret. 
Intr-o viziune concretă, putem spu- 
ne că omul se definește prin gândul 
şi lucrul său, femeia prin fiinţele 
sale. Orientarea ei se îndreaptă 
spre alţii concret. Ca soţie, ca ma- 
mă, ca inspiratoare, ca mijlocitoare 
a circulaţiei valorilor, femeia este 
îndreptată spre fiinţele concrete. 


De aceea, profesionalizarea femeii 
este o deformare a ei, femeia nu 
se realizează în profesie decât 
suferind în condiţia ei de fe- 
meie şi, de multe ori, cu alte- 
rarea profilului ei feminin. Fe- 
meia este orientată spre altul con- 
cret, ea se complace nu în intenţio- 
narea semenului prin opera de cul- 
tură, ci în contactul sufletesc di- 
rect, actual şi intuitiv cu alţii. 
Ceea ce mi se pare caracteristic și 
vrednic de reţinut pentru rezolva- 
rea problemei noastre este consta- 
tarea acestei neautonomii funciare 
a femeii. 





= Răspunsuri de suflet ale unor Surori = 


Ş Pentru ce anume 
Ii mulţumesc lui Dumnezeu 
CA SUNI FEMEIE ? 








Iată-le deschizându-şi inima, unele poate pentru prima dată înaintea tuturor, picurând cu- 
vinte-lăcrămioare, cuvinte înmiresmate, cuvinte sensibile şi totuşi întăritoare, cuvinte-pri- 
lej de a ne întreba şi noi pentru ce Ii mulţumim lui Dumnezeu că suntem femei ori că trăim 


prin şi alături de femei. 


Mulţumim lui Dumnezeu, în primul 
rând, pentru darul vieţii. Dar de ce şi 
pentru că suntem femei? Poate nu 
ne-am prea gândit la aceasta. Cred că 
întâi pentru chemarea de a fi ur- 
mătoare Maicii Domnului - Mai- 
ca Vieţii, purtându-L pururea în gând 
pe Mântuitorul nostru, aşa cum face 
o mamă cu copilul ei. Apoi, o parte 
din noi, pentru bucuria de a fi soţii, 
căutând să vedem câte daruri ne-a 
trimis Dumnezeu prin soţii noştri. De 
asemenea, pentru darul naşterii de 
prunci, nu doar pentru lumea aceasta 
(deşi şi asta ne dorim pentru ei — să 
lucreze pentru slava Bisericii), ci do- 
rind şi purtându-i în rugăciuni pentru 
a-i naşte pentru Împărăţia Cerurilor. 
Iar cele care nu sunt soţii sau mame 
— şi împreună cu ele — să mulţumim 
pentru bucuria dăruirii, a sluji- 
rii, căci femeia dă viaţă și prin aceas- 
ta. Să ne ajute Mântuitorul să urmăm 
Sfintelor Femei Mironosiţe, căutân- 
du-L ca pe o zi şi în fiecare zi, dis-de- 
dimineaţă, de la împărtăşirea cu 
Sfântul Lui Trup şi Sânge şi în cuvân- 
tul Scripturii, în cei de lângă noi, şi 
până în cele mai mărunte lucruri şi 
lucrări ale noastre. M.P. 





AI 347 


Mulţumesc lui Dumnezeu pentru 
sensibilitatea pe care a pus-o în 
inima mea, în inima femeii (cum 
spunea Părintele - femeia observă şi 
se bucură de toate din jurul ei). Este o 
mare mângâiere pentru sufletul meu. 
Denisa 





De când particip la catehezele de la 
şcoala marţială, ne-a explicat Părinte- 
le ce înseamnă omul: bărbat şi feme- 
ie. Am înţeles că femeia a fost dată de 
Dumnezeu pentru a-și ajuta bărbatul. 
Am înţeles acestea doar după ce am 
venit în Biserică și îi mulţumesc lui 
Dumnezeu că m-a lăsat femeie. 
Când eram în duhul lumii mi se părea 
că nu e drept ca femeia să aibă și ser- 
vici și familie în grijă. Teoria egalităţii 
femeii cu bărbatul nu aduce nicio u- 
şurare femeii, nu face decât să-i în- 
greuneze psihicul. Cu timpul am în- 
văţat că: atunci când te căsătoreşti 
mori pe jumătate, când ai copii 
mori de tot, când eşti bunică te- 
ai şi îngropat. Adică atunci când te 
căsătoreşti ţii cont şi de voia soţului, 
când ai copii faci totul pentru binele 
lor și când ești bunică nu mai contea- 
ză ce vrei tu, nu te mai iei în seamă. 
NG. 





Cel mai mare dar pe care l-am pri- 
mit de la Dumnezeu ca femeie, este 
acela de a fi mamă. După ce am 
născut fiecare copil, m-a cuprins o 
pace şi un simţământ al împlinirii, 
cum n-am trăit nici până atunci, nici 
de atunci încolo. E sentimentul, greu 
de exprimat în cuvinte, că am atins 
apogeul trăirii, că, în afară de rela- 
ţia cu Dumnezeu, nu există alt- 
ceva mai complet şi mai înalt, nu 
o stare de extaz, ci de linişte, mulțu- 
mire şi  împăcare. Mulţumesc lui 
Dumnezeu pentru acest dar, nevred- 
nică fiind! T. 


Aş putea spune că ceea ce sunt eu 
ca femeie se datorează altor fe- 
mei. În primul rând mamei mele şi 
bunicilor mele. În ochii mamei mele 
m-am oglindit ca fetiţă, ca viitoare fe- 
meie. Crescând, am descoperit că şi 
mama, la rândul ei, se oglindea în 
ochii Maicii Domnului, căutând 
să-i imite purtarea cuviincioasă, răb- 
darea, blândeţea, grija pentru se- 
meni. Ca femeie, în ciuda slăbiciuni- 
lor, am găsit mereu în sufletul meu o 
resursă de iubire, de răbdare, de înţe- 
legere, lucru pe care Dumnezeu l-a 
aşezat neîndoielnic, într-un mod tai- 
nic în fiecare femeie. Iustina 

Grea întrebare... S-ar putea să aibă 
un răspuns simplu: Pentru că... şi 
punct. Insă puţina, dar concentrata 
experienţă pe care am trăit-o până 
acum, mă determină să scriu mai 
mult. În primul rând pentru simţi- 
rea puternică a iubirii; felul îm- 
plinitor al iubirii. Faptul că, pe pă- 
mânt fiind, pot simţi iubirea lui Hris- 
tos pentru Biserică. E uşor să crezi 
Iubirii Mântuitorului Hristos a- 
tunci când trăieşti asta. Pentru că 
aşa a lăsat Dumnezeu femeia, să fie 
iubită. Iar apoi, maternitatea. Cred 
puternic că maternitatea sănătoasă 
nu se poate naşte decât din Iubire. De 
aceea, maternitatea, pentru mine, 
succede iubirea. Cu siguranţă, pot fi 
mai multe de spus. Maria 








Da, chiar Îi mulţumesc lui Dumne- 
zeu că m-a făcut femeie. Am avut 
dintotdeauna convingerea că femei- 
le sunt mult mai sensibile, pacifiste 
şi cu multă dragoste. Femeia are 
multe neputinţe și frici, dar 
contrabalansează dragostea. 
Zilele trecute am ascultat un inter- 
viu în care realizatorul emisiunii pu- 
ne invitatei întrebarea: „Care este 
secretul familiei voastre, că sunteţi 
atât de uniţi?!”, iar ea răspunde: 
„Mama, ea este secretul pentru care 
familia noastră e atât de unită, ea 
ne-a unit prin dragostea ei care ne-a 
insuflat-o mereu.” Cred că acesta es- 
te rostul femeii, de a aduce Li- 
niște în jurul ei, bineînţeles nu- 
mai cu ajutorul lui Dumnezeu şi al 
Maicii Domnului. Femeia parcă ve- 
de cu inima, mai ales atunci când e 
mamă, e mult mai îngăduitoare, a- 
tentă şi binevoitoare. Şi ce bucurie 
uriaşă a primit femeia de la Dumne- 
zeu, aceea de a purta copiii în pânte- 
ce, apoi creşterea acestora, care e 
presărată cu momente de bucurie 
până la lacrimi! Ca o pânză pe care 
tot pictezi şi la final te bucuri de 
toată frumuseţea picturii. Mă bucur 
şi li mulțumesc lui Dumnezeu că 
sunt femeie şi nădăjduiesc în aju- 
torul Lui de a-mi îndeplini ros- 
tul pentru care m-am născut 
femeie în această lume. I. 


( 


Până acum nu m-am gândit nicioda- 
tă dacă sunt cu adevărat bucuroasă 
că sunt femeie. Pusă faţă în faţă cu 
această întrebare am început să cân- 
tăresc avantajele şi dezavantajele. 
Poate niciodată imaginea fe- 
meii nu a fost mai alterată de- 
cât acum. In ochii lumii, femeia e 
prinsă undeva între feminism şi mi- 
soginism, e împărţită între femei- 
mame şi femei care nu au copii, fe- 
mei gospodine sau femei cu cariere 
de succes, soţii sau singure, fiinţe 
slabe, luptate de neputinţe şi frici, 
sau lianturi puternice ale familiei. 
Totuşi, dincolo de toate astea, pen- 
tru mine, a fi femeie înseamnă a 
avea loc în inimă să simţi mai 
mult. Dumnezeu ne-a făcut în aşa 
fel încât să simţim altfel bucuria, să 
trăim altfel iubirile, fricile, nădej- 
dea, cuminţenia, grija, blândeţea, 
răbdarea. A pus în noi linişte şi 
putere de a odihni, iar, ca să 
nu pierdem toate astea, ne-a 
lăsat îndemnul ,,Bucuraţi-vă!”. 
Pentru aceasta mă simt recunoscă- 
toare că m-a lăsat Dumnezeu femeie 
pe pământ. Liana 


La modul general, pentru orice deci- 
zie a lui Dumnezeu trebuie să-l mul- 
țumim. Și nu o să argumentez afir- 
maţia, considerând redundante toa- 
te argumentele gen: suveran, dra- 
goste absolută, etc... . În mod parti- 
cular, li mulţumesc lui Dumne- 
zeu că a ales să fiu femeie în primul 
şi în primul rând pentru darul 
maternității. Mamă! Mamă! Ma- 
mă! Mai mare DAR decât darul de a 
fi mamă este darul vieţii veşnice, al 
mântuirii, al iertării păcatelor prin 
Jertfa Domnului lisus Hristos. Atât! 
Nu există dar mai mare. Dar, mare 
atenţie! Pe cât de mare este darul, 
pe atât de mare este responsabilita- 
tea. Și nu o spun eu, o spune cuvân- 
tul Bibliei, în Luca 12:48: „Cui 1 s-a 
dat mult, i se va cere mult şi cui i s- 
a încredințat mult, i se va cere mai 
mult”. Deci, nici o îndoială: mare 
este darul şi în egală măsură 
răspunderea. Și apoi dragostea.... 
Dragostea pe care Bunul Dumnezeu 
o pune în sufletul unei mame pentru 
puiul ei este imensă! Este neegalată! 
Nu există dragoste mai mare decât 
dragostea de mamă. Doar dragostea 
pentru Dumnezeu este şi trebuie să 
fie mai mare! Noi simţim asta, noi 
trăim asta, dar din nou, Însuşi Ma- 
rele și Bunul Creator spune în Isaia 
66:13: „Cum mângâie pe cineva 
mama sa, aşa vă voi mângâia Eu”. 
Deci... nimic de adăugat! Un gând 
aş mai vrea să aştern aici: doresc 
tuturor oamenilor, şi mie de a- 
semenea, să ajungem să ne a- 
şezăm şi să stăm în braţele 
Mântuitorului cum stă bebelu- 
şul în braţele mamei, să avem în- 
credere absolută în Dumnezeu, aşa 
cum pruncul are încredere totală în 
mama sa, să-L iubim pe Dumnezeu 
aşa cum puiul de om iubeşte ființa 
de care este legat pentru veșnicie. 
O mamă 





1. Femeile au o sensibilitate mai 
mare decât bărbaţii, cu bune şi cu 
rele. Pe latura pozitivă văd eu darul: 
sensibilitatea le face pe cele 
duhovniceşti mai  „transpa- 
rente” inimii. 2. Copiii - darul lui 
Dumnezeu. Femeia poartă, naşte a- 
cest miracol. Cea care a fost cândva 
o Evă, devine maică a Darului. 3. 
Naşterea şi creşterea duhovniceas- 
că - nu 0 covârşește oare pe cea tru- 
pească? Educatoarele, învăţătoarele 
- toate sunt femei. 4. Şi mai ales, nu 
pot să nu mă gândesc la Maica 
Domnului, la Maria Magdalena, la 
femeile mironosiţe. Doar piciorul 
sfânt al Maicii Domnului a pu- 
tut topi piatra! Daniela 





Aş zice: pentru momentele în 
care am fost blândă şi duioasă! 
În care am reuşit să dăruiesc asta, 
doar acele momente au umplut ini- 
ma mea de o bucurie curată! Adria- 
na 

Mulţumesc lui Dumnezeu pentru 
că pot da naştere de prunci, 
prunci creaţi de EI în pântecele nos- 
tru... Dorina 


GADEA 


Îi mulţumesc lui Dumnezeu pentru 
toate, li mulţumesc lui Dumnezeu 
că m-a făcut femeie şi li mulţumesc 
lui Dumnezeu că o am pe Maica 
Domnului ca model desăvârşit de 
femeie creștină. Raportându-mă la 





